ઇ. ઝાલાએ ગુલાલના સ્ટાફથી માંડીને એના નોકરો, ડ્રાઇવર, રસોઇયા, નિખિલના નોકરો, ડ્રાઇવરો, અંતરાના મિત્રો, નિખિલના મિત્રો, ગુલાલના મિત્રો બધાની તપાસ કરી જોઈ. બધાના ચહેરાનું મેચિંગ પેલા ચહેરા સાથે કરી જોયું પણ મેચિંગ બેઠું જ નહીં. હવે એક જ જગ્યા બાકી રહી હતી. જયદેવસિંહ ઝાલાનું ગામ. એમને હવે એમ લાગી રહ્યું હતું કે કદાચ આ ચહેરો એમણે ત્યાં જોયો છે અને ઘડીનુંયે મોડું થાય એ પહેલાં જ એ રામપુર ઊપડી ગયા.